Az Oktatási és Szociális Bizottság 10 igen szavazattal, 3 tartózkodással és ellenszavazat nélkül az alábbi határozatot hozta:

**405/2017. (XII.13.) OSzB. sz. határozat**

Az Oktatási és Szociális Bizottság a „Javaslat az Önkormányzat által fenntartott óvodák fenntartói törvényességi ellenőrzése eljárási rendjének, valamint a 2018. évi ellenőrzési tervének jóváhagyására” című előterjesztést megtárgyalta, és a határozati javaslatot az alábbi kiegészítéssel javasolja elfogadásra a Közgyűlésnek.

* Az eljárásrend c) pontja egészüljön ki az Országos Pedagógiai Szakmai ellenőrzés tapasztalatainak bemutatásával.
* Az eljárásrend e) pontja egészüljön ki azzal, hogy az ellenőrzések tapasztalatairól az Oktatási és Szociális Bizottság tájékoztatást kap.
* Az eljárásrend f) pontja egészüljön ki azzal, hogy az ellenőrzésbe bevonható legyen az Országos Szakértői Névjegyzéken szereplő szakértő.

**Felelősök:** Rettegi Attila, az Oktatási és Szociális Bizottság elnöke

/a végrehajtásért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2017. december havi Közgyűlés